पाएं अपने शहर की ताज़ा ख़बरें और फ्री ई-पेपरडाउनलोड करें
शुक्रवार को चाैथे दिन काेराेना का कहर कम नहीं हुआ। चार दिन से लगातर 600 से ज्यादा आ रहे हैं। शुक्रवार काे एक दिन में कोरोना मरीज मिलने का फिर रिकाॅर्ड बना और अब तक के सबसे ज्यादा 680 मरीज मिले। इससे पहले बुधवार काे 677 मरीज मिले। इस महामारी ने 13 लोगों की जान ली। सिविल सर्जन डॉ सतिंदर सिंह ने बताया कि 4208 सैंपल की रिपाेर्ट के बाद जिले में पॉजिटिव केसों की गिनती 37287 हो गई है। मिशन फतेह के तहत जिले के 541 मरीज कोविड से ठीक हाे गए। अब तक 31969 मरीज ठीक हाे चुके हैं। जिले में इस समय एक्टिव केस 4447 हैं। 13 कोविड मरीजों की मौत के बाद कुल मृतकाें की संख्या 871 हो गई है। पॉजिटिव केसों में से शहर से 403, नाभा से 27, राजपुरा से 59, समाना से 26, भादसों से 20, कौली से 37, ब्लॉक कालोमाजरा से 36, ब्लॉक शुतराणा से 24, ब्लाक हरपालपुर से 23, ब्लॉक दुधनसाधा से 25 कोविड केस मिले। इन केसों में से 61 काॅन्टैक्ट ट्रेसिंग के हैं।
पटियाला, राजपुरा, समाना और भादसों के राधा स्वामी सत्संग घरों में लगेंगे टीकाकरण कैंप
सिविल सर्जन ने बताया कि जिले में कोविड टीकाकरण प्रक्रिया भी जारी है। जिले में 5079 नागरिकों को कोविड वैक्सीन के इंजेक्शन लगाए गए हैं। जिले में कोविड टीकाकरण की गिनती 2,35,127 हो गई है। शनिवार को सभी सेहत संस्थाओं माता कौशल्या अस्पताल, राजिंदरा अस्पताल, त्रिपड़ी, मॉडल टाउन, समूह सब डिविजन अस्पताल नाभा, समाना, राजपुरा, समूह प्राइमरी हेल्थ सेंटर, कम्यूनिटी सेहत केंद्र व चुनिंदा तंदरुस्त सेहत केंद्रों में कोविड वैक्सीन के इंजेक्शन लगाए जाएंगे। शहर के राधा स्वामी सत्संग भवन, कोऑपरेटिव बैंक, फोर्ड शोरूम फव्वारा चौक, शिवालिक स्कूल, इंडस्ट्रियल इस्टेट, फोकल प्वाइंट, न्यू बस स्टैंड, अर्बन एस्टेट, राजपुरा के राधा स्वामी सत्संग भवन, फोकल प्वाइंट, इंडस्ट्रियल एस्टेट, भादसों व समाना के राधास्वामी सत्संग घरों में अउटरीच कैंप लगाए जाएंगे।
5 मई को सबसे ज्यादा 19 की गई थी जान
मई के 7 दिन में 5 बार रिकाॅर्ड टूट चुका है। पहली मई काे 545 केस सामने आए थे, जाे एक रिकाॅर्ड था। उसके अगले दिन यानी दाे काे 573 केस मिले। एक दिन बाद यानी 4 मई काे 614 केस रिपाेर्ट हुए। 5 मई काे फिर रिकाॅर्ड बना और एक दिन में मिलने वाले सर्वाधिक केसाें का आंकड़ा 677 रहा। 7 मई काे रिकाॅर्ड 680 मरीज सामने आए। अब तक 4183 संक्रमित और 94 की मौत हो चुकी है।
आज कोविड जांच के लिए 4543 सैंपल लिए
सेहत विभाग की टीम ने शुक्रवार को 4543 सैंपल कोविड जांच के लिए लिए। सिविल सर्जन ने बताया कि जिले में अब तक कोविड जांच के लिए 5,68,934 सैंपल लिए जा चुके हैं। इनमें से 528017 कोविड निगेटिव रहे। 3230 की रिपोर्ट बाकी है। इस समय सबसे ज्यादा मरीज फ्लू कॉर्नर पर सैंपल देने वाले हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn